Държавен вестник, бр. 90, 2010 г., стр. 5

БРОЙ  90	
Д Ъ Р Ж А В Е Н  В Е С Т Н И К 	
СТР.  5  
ПОСТАНОВЛЕНИЕ № 264
ОТ 9 НОЕМВРИ 2010 Г.
за приемане на Наредба за условията и реда, 
при които се допуска тютюнопушене в закрити 
обществени места и в сградите с обособени 
работни места
МИНИСТЕРСКИЯТ СЪВЕТ
П О С ТА Н О В И :
Член единствен. Приема Наредба за услови­
ята и реда, при които се допуска тютюнопушене 
в закрити обществени места и в сградите с 
обособени работни места.
Заключителна разпоредба
Параграф единствен. Отменя се Наредбата 
за условията и реда, при които се допуска по 
изключение тютюнопушене в обособени зони 
на закритите обществени места и на закритите 
работни помещения, приета с Постановление 
№ 329 на Министерския съвет от 2004 г. (ДВ, 
бр. 110 от 2004 г.).
Министър-председател:
Бойко Борисов
За главен секретар на Министерския съвет:
Веселин Даков
НАРЕДБА
за условията и реда, при които се допуска 
тютюнопушене в закрити обществени места 
и в сградите с обособени работни места
Раздел І
Общи положения
Чл. 1. С наредбата се определят условията 
и редът, при които се допуска тютюнопушене в 
закрити обществени места и сгради с обособени 
работни места, съотношението на площта на 
обособените самостоятелни помещения към 
съответната обща площ, техническите характе­
ристики и изискванията за вентилация, както 
и начинът за обозначаване на помещенията по 
чл. 56, ал. 3 и 7 и заведенията по чл. 56, ал. 4 
от Закона за здравето.
Чл. 2. (1) Обособени самостоятелни по­
мещения, в които се допуска по изключение 
тютюнопушене, могат да се разкриват:
1. в местата за настаняване и средствата 
за подслон;
2. към залите за консумация на място в 
определени видове заведения за хранене и 
развлечение – ресторанти, питейни заведения, 
кафенета, кафе-клубове и барове;
3. в сградите на железопътни гари, летища, 
морски гари и автогари;
4. в плавателните съдове;
5. в сградите, в които има помещения с 
обособени работни места.
(2) В сградите, в които има обособени ра­
ботни места, тютюнопушене се допуска само 
в определените от работодателите обособени 
самостоятелни помещения.
(3) Общата площ, на базата на която се из­
числява площта на обособените самостоятелни 
помещения, включва площта на:
1. помещенията, в които пребивават посети­
телите на местата за настаняване, средствата за 
подслон и плавателните съдове, с изключение 
на площта на коридорите, стълбите, асансьор­
ите, гаражите, общите санитарни и сервизни 
помещения;
2. залите за консумация в заведенията за 
хранене и развлечение;
3. залите, до които имат достъп гражданите в 
сградите на железопътни гари, летища, морски 
гари и автогари;
4. помещенията, в които има обособени 
работни места.
(4) В случай че лицата, които отговарят за 
управлението или ползването на обектите по 
ал. 1, обособят самостоятелни помещения за 
тютюнопушене, определят със заповед: поме­
щението, правилата за използването му, лицето, 
което контролира изпълнението на заповедта, 
и отговорността при неспазване на заповедта.
(5) В заведение за хранене и развлечение с 
площ, по-малка от  50 кв. м, когато е разпо­
ложено в обща сграда, заедно с обект/обекти 
с друго предназначение и не е изолирано с 
въздухонепроницаеми стени и плътно затварящи 
се врати, не се допуска тютюнопушене.
Раздел ІІ
Изисквания, на които трябва да отговарят обо­
собените самостоятелни помещения и обектите, 
в които се допуска тютюнопушене
Чл. 3. Общата площ на обособените са­
мостоятелни помещения, в които се допуска 
тютюнопушене, е по-малка от половината от 
общата площ, посочена в чл. 2, ал. 3.
Чл. 4. (1) Механична (нагнетателна и 
смукателна) вентилация, която отговаря на 
изискванията на Наредба № 15 на министъра 
на регионалното развитие и благоустройството 
и министъра на енергетиката и енергийни­
те ресурси от 2005 г. за технически правила 
и нормативи за проектиране, изграждане и 
експлоатация на обектите и съоръженията 
за производство, пренос и разпределение на 
топлинна енергия (обн., ДВ, бр. 68 от 2005 г.; 
попр., бр. 78 от 2005 г.; изм. и доп., бр. 20 от 
2006 г.), се изгражда във:
1. обособените самостоятелни помещения, 
в които се допуска тютюнопушене;
2. залите за консумация на място в опреде­
лени видове заведения за хранене и развлече­
ние – ресторанти, питейни заведения, кафенета, 
кафе-клубове и барове, които са с площ, по-
малка от 50 кв. м, и в които собственикът е 
избрал да се допуска тютюнопушене;